stanford-oval/wikipedia huggingface dataset:
YellOw
Filmografia

| Vuosi | Nimi |  |
| --- | --- | --- |
| 2013 | The Genius: Rules of the Game | tvN |
| 2013 | The Genius: Rule Breaker | tvN |
| 2014 | Kim Jiyeon's Sweet 19 | tvN |
| 2014 | Shared TV | tvN |
| 2014 | Need More Romance | tvN |
| 2014 | Crime Scene | JTBC |
| 2015 | SNL Korea | tvN |
| 2015 | Crime Scene 2 | JTBC |
| 2015 | The Genius: Grand Final | JTBC |
| 2015 | 5 Days of Summer | JTBC |
Aiheesta muualla

Wikimedia Commonsissa on kuvia tai muita tiedostoja aiheesta .
YellOw Twitterissä
/ YellOw Facebookissa
Wookieepedia

Wookieepedia on wiki-pohjainen Tähtien sota -tietosanakirja. Se perustettiin 4. marraskuuta 2005. Englanninkielisen Wookieepedian rinnalle on syntynyt noin kaksikymmentä erikielisestä versiota.
Jedipedia

Jedipedia on suomenkielinen Tähtien sota -wiki, joka perustettiin 30. huhtikuuta 2007. Se kantaa samaa nimeä kuin saksankielinen sisarensa. Jedipedia saavutti 2000 artikkelia noin 15 kuukaudessa, ja pääsi ennen sitä Wikian viidenkymmenen aktiivisimman ei-englanninkielisen wikin listalle. Vuoden 2009 syksyllä Jedipedia saavutti 3000 artikkelia, ja kuukausittainen sivulisääntyvyys laskettiin olevan jopa 250 artikkelia. 28. helmikuuta 2010 Jedipediassa oli 4000 artikkelia. 25. heinäkuuta 2010 Jedipedia vaihtoi palvelintaan ShoutWiki-nimiselle sivustolle, jonka yhtenä henkilökunnan jäsenenä Jedipedian toinen perustaja, Jack Phoenix toimii.
Aiheesta muualla

Wookieepedia, the Star Wars Wiki (englanniksi)
Jedipedia, vapaasti muokattava Tähtien sota -tietosanakirja
Zagrebin yliopisto

| Zagrebin yliopisto> Sveučilište u Zagrebu |
| --- | --- |
 Zagrebin yliopisto
 lat. Universitas Studiorum Zagrabiensis 
Perustettu:  1669
Tyyppi:  Julkinen
Rehtori:  Prof. Aleksa Bjeliš
Henkilökunta:  1 010
Opiskelijoita:  52 592
Sijainti:  Zagreb,  Kroatia
Sivusto:  http://www.unizg.hr/
Zagrebin yliopisto (kroatiaksi Sveučilište u Zagrebu) Kroatiassa on entisen Jugoslavian alueen vanhin yliopisto. Sen nykyinen opiskelijamäärä on yli 50 000.
Zagrebin yliopisto perusti 23. syyskuuta 1669 keisari Leopold I. Sitä ylläpitivät jesuiitat vuoteen 1773 saakka. Yliopisto koostuu nykyisellään kolmestakymmenestä tiedekunnasta ja kolmesta akatemiasta. THE-yliopistorankingissa 2017 yliopisto ei sijoittunut 800 parhaan yliopiston joukkoon.
Zagrebin yliopiston tämänhetkisenä rehtorina toimii professori Aleksa Bjeliš.
Vuodesta 1874 lähtien Zagrebin yliopistosta on valmistunut 200 000 kandidaattia, 18 000 maisteria ja 8 000 tohtoria. Yliopiston voidaan sanoa keskittyvän vahvasti akateemiseen perusopetukseen.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (kroatiaksi), (englanniksi)
Niittykoski

Niittykoski on sukunimi, joka on muun muassa seuraavilla suomalaisilla henkilöillä:
Otto Niittykoski (s. 2001), yhdistetyn hiihtäjä
Viljami Niittykoski (1895−1985), viulupelimanni ja säveltäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Xeno (pelisarja)

| Xeno |
| --- | --- |
Kehittäjä:  SquareSoft, Monolith Soft
Suunnittelija:  Tetsuya Takahashi
Lajityyppi:  roolipeli
Aiheesta muualla
MobyGames
Lisää peliartikkeleitaVideopelien teemasivulla
Xeno on Monolith Softin kehittämä science fiction roolipelisarja.
Sarjan on luonut Tetsuya Takahashi ollessaan SquareSoftilla. Myöhemmät osat on kehittänyt Monolith Soft.
Pelit

Xenogears
Xenosaga Episode I
Xenosaga Episode II
Xenosaga Episode III
Xenoblade Chronicles
Xenoblade Chronicles X
Xenoblade Chronicles 2
Volodymyr Narbut

Volodymyr Narbut
Volodymyr Ivanovytš Narbut (ukr. Володи́мир Іва́нович На́рбут) (2. huhtikuuta (J: 14. huhtikuuta)  1888 - 14. huhtikuuta 1938), oli ukrainalainen runoilija. Hän teki tuotantonsa venäjäksi nimellä Vladimir Narbut. Narbutin veli oli merkittävä ukrainalainen graafikko Heorhi Narbut.
Suku ja koulutus

Narbut opiskeli Pietarin yliopistossa historiaa ja filologiaa. Hänen ensimmäiset runonsa ilmestyivät vuonna 1910 pietarilaisessa opiskelijalehdessä nimeltä Gaudeamus. Kahta vuotta myöhemmin hän oli runoilijoiden killan eli akmeistienen jäsen.
Suku ja koulutus > Yksityiselämä

Hän oli vuodesta 1922 lähtien naimisissa itävaltalaistaustaisen Odessassa syntyneen musiikinopettajan tyttären Serafima Gustavnovna Suokin (1902-1983) kanssa, joka oli Juri Olešan entinen avovaimo. Narbut oli uhannut Olešaa itsemurhalla, jos ei saisi Serafimaa vaimokseen. Tämän seurauksena Oleša on kenties käyttänyt Narbutia henkilöhahmona romaanissaan Kateus (ven. Зависть, Zavist 1927, suom. 1967).
Kirjallinen ura

Runoudessaan Narbut yhdisti karkeaa naturalismia suorasukaiseen erotiikkaan ja epätavalliseen mielikuvitukseen. Ne pursuilevat epämuodostumia, rumuutta ja luonnottomuutta. Ne juhlivat kaikkea maallista.
Vuodet 1918–1919 Narbut työskenteli toimittajana. Vuodet 1920–1922 hän asui Odessassa ja Kiovassa kunnes muutti työpaikan johdosta Moskovaan. Siellä hän työskenteli kommunistisen puolueen keskuskomitean lehdistöosastolla. Hän oli myös perustamansa kustannusyhtiön "Maa ja tehdas" (Zemlja i Fabrika) johtaja. Vuonna 1928 hänet erotettiin kommunistipuolueesta, koska hänen sisällissodan aikaiseen toimintaansa liittyi epäselvyyksiä.
Moskovassa oli 1920-luvulla odessalaistaustaisten runoilijoiden ryhmä. Narbut oli ryhmän suojelija, ja Nadežda Mandelštamin mukaan muut ryhmän jäsenet palvoivat Narbutia niin, että "suorastaan söivät tämän kädestä". Vuodesta 1925 alkaen Narbut työskenteli aikakauslehden toimittajana.
Poliittinen vaino

Vuonna 1936 Narbut pidätettiin. Häntä syytettiin kuulumisesta "kansallismielisten ukrainalaisten kirjailijoiden ryhmään" sekä neuvostovastaisen propagandan levittämisestä. Narbutille langetettiin viiden vuoden mittainen pakkotyötuomio.
Kahta vuotta myöhemmin NKVD muutti tuomion kuolemantuomioksi ja Narbut ammuttiin. Liikeellä on myös tietoja siitä, että Narbutia ei olisi ammuttu, vaan hänet olisi hukutettu yhdessä satojen muiden vankien kanssa laivassa joka upotettiin tahallisesti Nagajevskin lahdella.
Lisää aiheesta

Kaksi Volodymyr Narbutin runoa (englanniksi): https://muse.jhu.edu/article/538056
Xenofón Zolótas

| Xenofón Zolótas> Ξενοφών Ζολώτας |
| --- | --- |

Kreikan pääministeri
 Zolótaksen hallitus 23. marraskuuta 1989 – 11. huhtikuuta 1990  
Presidentti:  Chrístos Sartzetákis
Edeltäjä:  Ioánnis Grívas
Seuraaja:  Konstantínos Mitsotákis
Henkilötiedot
Syntynyt: 26. huhtikuuta 1904 Ateena, Kreikka
Kuollut: 10. kesäkuuta 2004 (100 vuotta) Ateena, Kreikka
Tiedot
Puolue:  sitoutumaton
Koulutus:  taloustieteilijä
Tutkinnot:  Ateenan yliopisto Leipzigin yliopisto
Xenofón Zolótas (kreik. Ξενοφών Ζολώτας, 26. huhtikuuta 1904 Ateena, Kreikka – 10. kesäkuuta 2004 Ateena, Kreikka) oli kreikkalainen ekonomi ja poliitikko. Hän toimi Kreikan pääministerinä 23. marraskuuta 1989 – 11. huhtikuuta 1990.
Elämä ja ura

Zolótas syntyi Ateenassa ja opiskeli oikeustiedettä Ateenan ja Leipzigin yliopistoissa sekä taloustiedettä Pariisissa. Hän jatkoi opintojaan Englannissa. Vuodesta 1931 Zolótas opetti poliittista taloustiedettä Ateenan yliopistossa.
Zolótas toimi Kreikan pankin johtajana 1944–1945, 1955–1967 ja 1974–1981. Hän toimi myös muun muassa Kansainvälisessä valuuttarahastossa. Politiikassa Zolótas oli sitoutumaton. Hän toimi ministerinä ensimmäisen kerran vuodesta 1952 ja johti Zolótaksen hallitusta 1989–1990.
Zolótas oli Ateenan akatemian jäsen vuodesta 1965. Hän kirjoitti useita teoksia talouden alalta. Zolótas eli 100-vuotiaaksi ja kuoli vuonna 2004.
Nummen kunnanlääkärin talo

| Nummen kunnanlääkärin talo |
| --- | --- |

Sijainti:  Nummi, Uusimaa
Koordinaatit:  60°23'47.0"N 23°52'52.7"E
Rakennustyyppi:  Kunnanlääkärin vastaanotto ja asunto
Valmistumisvuosi:  1922
Tyylisuunta:  Klassismi
Julkisivumateriaali:  laudoitus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nummen kunnanlääkärin talo on entinen kunnanlääkärin vastaanotto ja asunto Nummella, Uudellamaalla. Rakennus on valmistunut vuonna 1922 rakennusmestari Heikki Siikosen piirustusten mukaan. Kunnanlääkärin talo on kaksikerroksinen, aumakattoinen rakennus, jonka itäisellä julkisivulla on kaksi lasikuistillista sisäänkäyntiä. Länsipuolella rakennusta on atlaanikuisti, jonka päällä on parveke. Kunnanlääkärin talon ensimmäisessä kerroksessa on T-ikkunat, kun taas toisessa kerroksessa neliruutuiset ikkunat. Ullakon frontonimaiset ikkuna-avaukset ovat suljettu.
Nummen kunnanlääkärin talo edustaa tyylisuunnaltaan klassismia ja se on mukana Nummen rakennetun kulttuuriperinnön inventointiluettelossa. Rakennus kuuluu osaksi suojeltua valtakunnallisesti merkittävää Nummen kulttuurimaisemaa.
Westendinasema

Jokeri-värityksen mukainen Volvo 8700LE Westendinasemalla
Westendinasema on taksi- ja linja-autoasema Länsiväylän kainalossa Espoon Westendin kaupunginosan pohjoislaidalla, noin kilometri etelään Tapiolasta. Päätepysäkkinä sitä pitää nykyisin linja 554. Kaikki Länsiväylää itään kulkevat linja-autot pysähtyvät asemalla.
Historia

Westendinasema rakennettiin 1990-luvulla. Westendinaseman rakennuksen ja katokset on suunnitellut arkkitehti Jarmo Suominen. Ennen Länsimetroa Westendinasema oli kauttakulkupaikkana Espoosta Kamppiin menevillä busseilla. Länsimetron myötä Kamppiin menevä liikenne on vähentynyt, nykyisin kulkee enimmäkseen ruuhka- ja yölinjoja. Westendinasemaa käytti päätepysäkkinä vuosina 2003-2023 Runkolinja 550. Runkolinja on nykyisin korvattu Raide-Jokeri pikaraitiotiellä, jonka päätepysäkki Keilaniemessä. Linja 550 korvattiin alle vuodeksi linjalla 523 Westendinasema - Leppävaara, mutta linjaa jatkettiin kesällä 2024 Itäkeskukseen ja linjanumeroksi vaihtui 554.
Laiturit ja linjat > Laituri 1 (Länsiväylän varrella Helsinkiin päin)

121 Olari - Kamppi
121A Latokaski - Olari - Kamppi
134N Tuomarila - Suvela - Espoon keskus - Niittykumpu - Kamppi
146N Saunalahti - Kivenlahti - Kamppi
147N Kivenlahti - Soukka  - Kamppi
164 Kurttila - Saunalahti - Kamppi
164K Tiilinmäki - Saunalahti - Kamppi
165N Kauklahti - Saunalahti - Kamppi
173N Upinniemi - Kirkkonummi - Masala - Kamppi
192/M/V Inkoo - Kamppi
M1/F1 (kaukoliikenne) (Rauma) - Turku - Helsinki (Kamppi)
N1205 Vaasa - Turku - Helsinki - Tallinna - Riika - Varsova (kaukoliikenne)
Laiturit ja linjat > Laituri 4

554 Westendinasema - Leppävaara - Itäkeskus (M)
Laiturit ja linjat > Laituri 5

554 Itäkeskus (M) - Leppävaara - Westendinasema (poistumispysäkki)
Laiturit ja linjat > Laituri 7

105 Lauttasaari (M) - Niittykumpu (M) - Mankkaa
Laiturit ja linjat > Laituri 8

105 Mankkaa - Niittykumpu (M) - Lauttasaari (M)
Yhdistynyt demokraattinen vasemmisto

| Yhdistynyt demokraattinen vasemmisto> Ενιαία Δημοκρατική Αριστερά |
| --- | --- |
  
  
  
Perustettu:  1951
Lopetti:  1989
Ideologia:  kommunismi demokraattinen sosialismi pasifismi
Poliittinen kirjo:  vasemmisto
Värit:      
Infobox OKNimi-testi OK: 
Yhdistynyt demokraattinen vasemmisto (kreik. Ενιαία Δημοκρατική Αριστερά, Eniaía Dimokratikí Aristerá) (lyh. ΕΔΑ, EDA) oli kreikkalainen vasemmistolainen puolue. Se perustettiin vuonna 1951 ja lakkautettiin vuonna 1989.
Puolue toimi pääosin vuosina 1951–1974, vaikkakin oli virallisesti kielletty Kreikan sotilasjuntan aikana 1967–1974, ja se oli tuona aikana Kreikan tärkein vasemmistopuolue. Kreikan kommunistinen puolue (KKE) toimi osana Yhdistynyttä demokraattista vasemmistoa KKE:n ollessa kielletty. Näin EDA oli tuolloin käytännössä KKE:n peitejärjestö.
Vaalitulokset

Puolueen tulokset parlamenttivaaleissa olivat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 1951 | Parlamenttivaalit 1951 | Ioánnis Pasalídis | 180 640 | 10,57 | 10 / 300 |  |
| 1952 | Parlamenttivaalit 1952 | Ioánnis Pasalídis | 152 011 | 9,55 | 0 / 300 | ei parlamentissa |
| 1956 | Parlamenttivaalit 1956 | Ioánnis Pasalídis | 1 620 007 | 48,15 | 19 / 300 | osa Demokraattinen unioni -vaaliliittoa |
| 1958 | Parlamenttivaalit 1958 | Ioánnis Pasalídis | 939 902 | 24,42 | 79 / 300 |  |
| 1961 | Parlamenttivaalit 1961 | Ioánnis Pasalídis | 675 867 | 14,63 | 22 / 300 | osa PAME-vaaliliittoa |
| 1963 | Parlamenttivaalit 1963 | Ioánnis Pasalídis | 669 267 | 14,34 | 28 / 300 |  |
| 1964 | Parlamenttivaalit 1964 | Ioánnis Pasalídis | 542 865 | 11,8 | 22 / 300 |  |
| 1974 | Parlamenttivaalit 1974 | Ilías Ilioú | 464 787 | 9,47 | 1 / 300 | osa Yhdistynyt vasemmisto -vaaliliittoa |
| 1977 | Parlamenttivaalit 1977 | Ilías Ilioú | 139 356 | 2,72 | 1 / 300 | osa Edistyksellisten ja vasemmistolaisten voimien liitto -vaaliliittoa |
| 1981 | Parlamenttivaalit 1981 | Manólis Glézos | 2 726 305 | 48,07 | 1 / 300 | vaaliliitossa (PASOK-EDA) |
| 1985 | Parlamenttivaalit 1985 | Manólis Glézos | 2 916 450 | 45,82 | 1 / 300 | vaaliliitossa (PASOK-EDA) |
Käännös suomeksi
Nummen seuratalo

| Nummen seuratalo |
| --- | --- |

Osoite:  Tiedonpolku 7, 09810 Nummi
Sijainti:  Nummi, Uusimaa
Rakennustyyppi:  Seuratalo
Valmistumisvuosi:  1912
Suunnittelija:  Harald Svedberg
Omistaja:  Nummi-Seura ry
Runkorakenne:  Hirsi
Julkisivumateriaali:  Laudoitus
Kerrosluku:  2
Huoneistoala:  400 m²
Verkkosivut
 Suojeltu osana Nummen kulttuurimaisemaa 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nummen seuratalon juhlasali.
Nummen seuratalo on Nummella Uudellamaalla sijaitseva vuonna 1912 valmistunut seuratalo. Talo sijaitsee Nummen koulukeskuksen vieressä vanhan Turuntien varrella ja se valmistui alun perin paikallisen nuorisoseuran toimitilaksi. Nummen seuratalon on suunnitellut arkkitehti Harald Svedberg ja rakennus kuuluu osaksi suojeltua Nummen kulttuurimaisemaa yhdessä Nummen kirkonkylän ja Oinolan kylän kanssa.
Nummen seuratalon huoneisiin kuuluu juhlasali, ravintolasali, keittiö, huone elokuvaprojektorille, aula, WC-tilat, sekä vahtimestarin asunto yläkerrassa. Seuratalon omistaa paikallinen kotiseutuyhdistys Nummi-Seura ry, joka vastaa seuratalon toiminnasta ja ylläpidosta. Nummi-Seura järjestää talossa omia tapahtumiaan, sekä vuokraa taloa ulkopuolisille juhlatilaksi. Taloon mahtuu yhtäaikaisesti noin 200 henkeä ja sen huoneistoala on 400 m².
Nuijamalikka

| Nuijamalikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hygrophoraceae
Suku::  Ampulloclitocybe
Laji::  clavipes
Kaksiosainen nimi
 Ampulloclitocybe clavipes  (Pers.) Redhead, Lutzoni, Moncalvo & Vilgalys 
Katso myös
   Nuijamalikka Commonsissa 
Infobox OKNimi-testi OK: 
Nuijamalikka (Ampulloclitocybe clavipes, syn. Clitocybe clavipes) on yleinen kangasmetsien syyssieni. Se muistuttaa läheisesti suppilomalikkaa, mutta vaikuttaa olevan tätä yleisempi. Sen lakki on harmaanruskea ja reunalta usein vaaleampi. Jalan väri on samanlainen. Jalan tyvi on usein huomattavan paksu Itiöpöly, heltat ja malto ovat vaaleat. Heltat ovat selkeän malikkamaisesti johteiset. Nuijamalikassa on mieto maku ja hienoinen miellyttävä haju. Nuijamalikkaa muistuttaa myös jossain määrin härmämalikkaa (Clitocybe nebularis).
Nuijamalikka on lahottajasieni ja se on yleinen koko maassa.
Nuijamalikka ei sovellu alkoholin yhteydessä nautittavaksi, koska se sisältää antabuksen tavoin vaikuttavaa klitosybiiniä. Muuten sieni on täysin käyttökelpoinen ruokasieni.
Aiheesta muualla

Pinkka, Lajituntemuksen oppimisympäristö: Nuijamalikka (Clitocybe clavipes) (Arkistoitu – Internet Archive)
Luontonetti: Nuijamalikka (Clitocybe clavipes)
Medicinal Mushrooms: Ampulloclitocybe clavipes (englanniksi)
MushroomExpert: Ampulloclitocybe (Clitocybe) clavipes (englanniksi)
Zagreb (1938)

| Zagreb |
| --- | --- |


Aluksen vaiheet
Rakentaja:  Ateliers et Chantiers de la Loire, Split
Kölinlasku:  1936
Laskettu vesille:  30. maaliskuuta 1938
Palveluskäyttöön:  elokuu 1939
Poistui palveluskäytöstä:  miehistönsä upottama 17. huhtikuuta 1941
Tekniset tiedot
Uppouma:  1 210 t (standardi) 1 655 t (kuormattu)
Pituus:  98 m
Leveys:  9,45 m
Syväys:  3,18 m
Koneteho:  40 000 shp
Nopeus:  35 solmua
Miehistöä:  145
Aseistus
Aseistus:  4 × 120 mm tykkiä 4 × 40 mm ilmatorjuntatykkiä 2 × konekivääriä 6 × 550 mm torpedoputkea 30 × miinaa
Zagreb oli Jugoslavian kuninkaallisen laivaston vuonna 1938 vesillelaskettu Beograd-luokan hävittäjä, joka palveli toisessa maailmansodassa.
Valmistus

Alus tilattiin Ateliers et Chantiers de la Loiren telakalta Splitistä, missä köli laskettiin 1936. Alus laskettiin vesille 30. maaliskuuta 1938 ja otettiin palvelukseen elokuussa 1939.
Palvelus

Zagreb oli sisaraluksineen Kotorinlahdella akselivaltojen joukkojen vallatessa Jugoslavian huhtikuussa 1941. Sodan alkaessa 6. huhtikuuta alukset joutuivat ilmahyökkäykseen, mutta Zagrebiin ei tullut osumia. Seuraavien päivien aikana alukset vaihtoivat toistuvasti paikkaa. Zagrebin miehistö sai 16. huhtikuuta tiedon tulevasta asevoimien antautumisesta ja miehistöä kiellettiin jatkamasta vastarintaa. Seuraavana päivänä Italian joukkojen lähestyessä Kotorinlahtea kaksi upseeria poistivat alukselta miehistön ja asettivat tuhopanokset paikoilleen estääkseen aluksen valtauksen. Kumpikin upseeri sai surmansa panosten räjähtäessä.
Yhdistynyt kansallinen tasavaltalaispuolue

Puolueen logo.
Yhdistynyt kansallinen tasavaltalaispuolue (esp. Asociación Nacional Republicana, Partido Colorado) (ANR-PC) on vuonna 1887 perustettu konservatiivipuolue, joka hallitsi Paraguayta yhtämittaisesti tammikuuhun 1947 saakka ja oli vuosina 1947–1962 ainut sallittu. Colorado-puolue oli myös Alfredo Stroessnerin vuosien 1954–1989 diktatuurin toinen tukipilari, toisen ollessa asevoimat.
Puolueen perusti 11. syyskuuta 1887 kenraali Bernardino Caballero nimellä Partido Nacional Republicano. Puolueen yhtämittaisen valtakauden keskeytti presidentti Higinio Morínigon maastapako sisällissodan vuoksi.
27. huhtikuuta 2003 vaaleissa Colorado-puolue sai 35,3 % äänistä ja 37 paikkaa 80 paikkaiseen parlamenttiin ja 16 senaatin 45 paikasta. Sen ehdokas Nicanor Duarte Frutos voitti presidentinvaalit ja valittiin maan presidentiksi.
Vuoden 2008 vaaleissa presidentiksi valittiin ensimmäistä kertaa 61 vuoteen muuta puoluetta kuin Coloradoa edustanut ehdokas, kun Fernando Lugo voitti. Vuonna 2013 Colorado-puolueen Horacio Cartes valittiin presidentiksi. Myös maan nykyinen presidentti vuodesta 2018, Mario Abdo Benítez, edustaa Colorado-puoluetta.
Aiheesta muualla

http://www.anr.org.py/
Nuijamiesten muistomerkki

Nuijamiesten muistomerkki. Sen etusivulla on teksti ”NUIJAMIEHILLE 1597”.
Nuijamiesten muistomerkki. Muistomerkin takasivulla on teksti ”NOSTETTU 1925”
Nuijamiesten muistomerkki, käytetään myös nimeä Santavuoren taistelun muistomerkki, on Ilmajoella, Koskenkorvan Kapalankankaalla sijaitseva vuonna 1925 paljastettu muistomerkki. Se on tehty nuijasodan aikana vuonna 1597 käydyn Santavuoren taistelun muistoksi. Muistomerkin teki kuvanveistäjä Matti Visanti.
Muistomerkkiä suunniteltiin ensimmäisen kerran jo 1800-luvulla, mutta Venäjän vallan aikana eivät viranomaiset pitäneet soveliaana pystyttää kapinallisten nuijamiesten muistomerkkiä.
Veistosta alettiin puuhata uudestaan 1920-luvun alussa. Kurikan Käräjävuorelta löydettiin tarkoitukseen sopiva kivipaasi. Useat sadat suojeluskuntalaiset vetivät 250 tonnin painoisen lohkareen sijoituspaikalleen laskiaistiistaina vuonna 1925. Kiven kuljetusmatka oli noin kymmenen kilometriä. Toisen lähteen mukaan kiven paino oli ”yli 20 tuhatta kiloa”.
Muistomerkin paljastustilaisuudessa oli mukana muun muassa presidentti Lauri Kristian Relander.
Aiheesta muualla

Ilmajoen kuvia, Suomen Kuvalehti, 01.07.1925, nro 26-27, s. 35, Kansalliskirjaston digitaaliset aineistot
Neljänsadan miehen voimalla eli miten Nuijamiesten kivi siirtyi Käräjävuorelta, Seura, 23.02.1938, nro 8, s. 13, Kansalliskirjaston digitaaliset aineistot
Nivelside

Nivelside eli ligamentti (lat. ligamentum) on säikeinen, runsaasti kollageenia sisältävä sidekudos, joka yhdistää kaksi nivelen muodostukseen osallistuvaa luuta toisiinsa ja pitää niveltä koossa. Nivelside voi sijaita joko nivelpussissa tai sen ulko- tai sisäpuolella. Nivelside muistuttaa kehon jänteitä ja eroaa niistä lähinnä sijainniltaan, sillä toisin kuin nivelside, jänne yhdistää lihaksen ja luun.
Nivelrusto

Nivelrusto (lat. cartilago articularis) on muodostunut lasirustosta ja se sijaitsee nivelen muodostamiseen osallistuvien luiden päissä.
Nivelruston terveys on nivelen hyvinvoinnin keskeinen edellytys. Nivelruston tehtävänä on toimia nivelen liukupintana ja suojata niveltä rajoittavien luiden päitä.  Nivelrusto pienentää ruumiin ja kantamusten painon sekä liikkeiden luuhun kohdistamaa mekaanista kormitus- ja kitkarasitusta.
Nivelrustossa ei ole hermoja eikä verisuonia. Nivelruston väliaineen proteoglykaanipitoisuus pienenee ja kollageeniverkoston muodostama tukirakenne rikkoutuu. Nivelrusto uusiutuu huonosti, koska sen pinnalta puuttuu rustokalvo.
Kohtuullinen liikunta säilyttää tai jopa lisää nivelruston rakenteellisia ja mekaanisia ominaisuuksia. Liikuntaa harrastaneilla nivelrustot ovat paksummat kuin vähemmän liikkuneilla.
Nivelen liikkumattomuus aiheuttaa nivelrustossa pehmenemistä, mutta ei varsinaista nivelrikkoa. Nivelruston ominaisuudet palautuvat jotakuinkin entiselleen, kun niveltä aletaan uudelleen liikuttaa.
YAMAM

YAMAM-yksikön jäseniä harjoittelemassa ratsiaa asuntoon poliisikoiran kanssa.
Yamam (hepr. ‏ימ"מ‎) on Israelin terrorisminvastainen poliisiyksikkö. Yamamilla on ammattimaisen ja menestyksekkään anti-terroristiyksikön maine. Se suorittaa sekä panttivankien pelastusoperaatioita että hyökkäyksiä terroristeja vastaan. Terrorisminvastaisen toiminnan lisäksi se tekee SWAT-tyylisiä tehtäviä ja salaisen poliisin töitä.
Nimi ja organisaatio

Yamam perustettiin 1974 Maalotin verilöylyn jälkeen. Israelissa Yamamia kutsutaan myös Terrorismin vastaiseksi yksiköksi (היחידה ללוחמה בטרור). Se kuuluu puolustusvoimien sijasta Magav-poliisivoimiin.
Yamam on riippumaton yksikkö ja tekee omia operaatioitaan.
Yamamin päätehtävät

Panttivankien pelastaminen (terroristeilta)
Panttivankien pelastaminen (rikollisilta)
Anti-terrorismi (ennalta ehkäisevät operaatiot)
SWAT-operaatiot – vaarallisten rikollisten käsittely
Salaisen poliisin tehtävät
VIP-henkilöiden turvaaminen
Yamamin johtajat

Asaf Hafetz (1974–1988)
Elik Ron (1988–1992)
David Tzur (1992–1995)
Toimivien johtajien nimet ovat salaisia
Aiheesta muualla

Kuvia tai muita tiedostoja aiheesta YAMAM Wikimedia Commonsissa
Northern Pacific Railway

Northern Pacific Railway (AAR-lyhenne: NP) oli rautatieyhtiö, joka toimi Yhdysvaltojen pohjois- ja keskiosissa. Se perustettiin vuonna 1864, ja päärata avattiin vuonna 1883. Yhtiö lakkasi olemasta vuonna 1970, kun se yhdistettiin Burlington Northern Railroad -yhtiöön. Se tarjosi junayhteyksiä useissa Yhdysvaltojen osavaltioissa: Idaho, Minnesota, Montana, Pohjois-Dakota, Oregon, Washington ja Wisconsin. Näiden lisäksi sillä oli ratayhteyksiä Kanadan puolelle.
Yhtiön pääkonttori oli Minnesotan osavaltiossa; ensin Brainerdissa, vuodesta 1873 alkaen Saint Paulissa.
Aiheesta muualla

Wikimedia Commonsissa on kuvia tai muita tiedostoja aiheesta .
The Northern Pacific Railway Museum
Nora Arnezeder

| Nora Arnezeder |
| --- | --- |
 Arnezeder vuonna 2019.
Henkilötiedot
Syntynyt: 8. toukokuuta 1989 (ikä 35) Pariisi
Näyttelijä
Aktiivisena:  2006–
 Nimikirjoitus
Aiheesta muualla
noraarnezeder.net
IMDb
Elonet
Nora Arnezeder (s. 8. toukokuuta 1989, Pariisi) on ranskalainen näyttelijä ja laulaja. Arnezederin ensimmäinen merkittävä rooli oli vuonna 2008 elokuvassa Paris 36 (ohjaaja Christophe Barratier). Elokuvassa hän esitti laulun ”Loin de Paname”, joka oli ehdolla parhaan laulun Oscar-palkinnon saajaksi. Vuonna 2012 Arnezeder näytteli elokuvassa Turvatalo.
Vuonna 2009 Arnezeder oli Guerlainin hajuveden ”Idylle” mainoskasvona.
Aiheesta muualla

Nora Arnezeder Internet Movie Databasessa. (englanniksi)